Impotència europea a Líbia | Natàlia Segura Raventós | Brussel·les | Política | El Punt Avui\nImpotència europea a Líbia Impotència europea a Líbia Impotència europea a Líbia Impotència europea a Líbia + Impotència europea a Líbia E-mail\nBrussel·les - 17 febrer 2020 2.00 h\nLa UE perd influència davant Turquia i Rússia\nLa guerra civil amenaça de consumar la “partició” del país\nFrança i Itàlia defensen faccions confrontades\nMerkel, presidint la Conferència de Berlín sobre Líbia, el gener passat EFE.\nImpotència europea a Líbia Impotència europea a Líbia Impotència europea a Líbia Impotència europea a Líbia Impotència europea a Líbia E-mail\nNatàlia Segura Raventós - Brussel·les\nEuropa encadena fracàs rere fracàs en els seus dèbils intents per mantenir l’estabilitat a Líbia des de l’enderrocament del coronel Moammar al-Gaddafi a finals del 2011. Gairebé una dècada d’impotència diplomàtica europea en aquest país estratègic pel petroli i la immigració que s’enquista arran del desembarcament de Turquia i Rússia, famèliques de poder geopolític. Ara sí, el Vell Continent hi para una mica més d’atenció, però arriba tard.\nA menys de tres hores en avió des de Barcelona, hi ha un país que fa més de vuit anys que viu una guerra civil. El govern libi de Fayez al-Sarraj, reconegut per les Nacions Unides, manté el control de la capital i l’est del país davant l’embat de les forces rebels del coronel Khalifa Haftar, que ocupen l’oest.\nTurquia, Qatar i Itàlia fan costat a Al-Sarraj. L’Aràbia Saudita, Egipte, França i Rússia ajuden Haftar. És un altre conflicte que amaga la rivalitat entre potències mundials i que ara ressorgeix entre les preocupacions del tauler internacional veient que Baixar al-Assad ha recuperat pràcticament el control de Síria.\nLa recent escalada de tensió i les noves incursions estrangeres a Líbia –principalment de Turquia i Rússia– han posat en alerta els europeus. Dario Cristiani, expert del centre d’opinió German Marshall Fund, atribueix la poca implicació fins ara del bloc en el conflicte a la “històrica debilitat de la UE” en política exterior i a les “divisions internes”.\nActors clau pel seu passat colonial i interessos energètics i armamentistes, França i Itàlia donen suport a faccions confrontades. Els francesos, poc dissimuladament, donen suport a Haftar, mentre que els italians són defensors del govern amb l’aval de l’ONU.\nPer la seva banda, Tim Eaton, investigador del centre Chatham House, també assenyala la feblesa de la maquinària diplomàtica de la Unió Europea per actuar davant la guerra líbia. “L’Est no ha acompanyat les seves paraules amb fets”, constata.\nEl Vell Continent ha viscut d’esquena a la guerra en els darrers anys i ha vist Líbia només a través del prisma migratori. Cristiani reconeix que la immigració ha estat un aspecte més “central” per a Europa que no pas la “inestabilitat” al nord d’Àfrica.\nAquí, Eaton critica que els europeus han estat molt “transaccionals”, capaços de tancar acords per tal de garantir poca migració cap a Europa “sense guiar-se pels drets humans”.\nVeient que turcs i russos movien els fils ràpidament en els darrers mesos en els dos bàndols de la guerra líbia, Alemanya va accelerar la celebració d’una conferència a Berlín al gener per no quedar fora de joc, però la jugada no va prosperar. Precisament, ahir, representants de dotze països, de l’ONU, de la Unió Africana, la UE i la Lliga Àrab van buscar fórmules per impulsar la iniciativa de Berlín en una cimera celebrada al marge de la Conferència de Seguretat de Munic. La reunió tampoc va tenir resultats concrets.\nTant Cristiani com Eaton veuen “decebedor” aquest darrer esforç diplomàtic perquè la treva no es respecta i la intervenció estrangera és un fet amb la presència de combatents estrangers provinents de Síria, el Sudan i Rússia. S’ha certificat la pèrdua “d’influència” europea a Líbia.\nCristiani alerta que l’escalada de tensió amenaça de “trencar” un jove país com Líbia. “No crec que Turquia i Rússia acordin la partició, sinó que arribarà com a resultat del mateix conflicte”, assenyala, i hi afegeix que Haftar no podrà controlar tot el territori llevat que tingui un suport militar “massiu”, mentre que Al-Sarraj només pot protegir la seva presència a Trípoli. Malgrat no descartar la partició, Eaton augura que la guerra va per llarg.\n“Nosaltres defensem que no hi ha una solució militar, però aquest mantra l’hem repetit a Síria i al final hi ha hagut una solució militar”, assenyalava fa poc el cap de la diplomàcia europea, Josep Borrell. Tanmateix, Eaton veu “poc probable” una intervenció militar europea, perquè el camp de batalla és ple de gent i ara el cost d’intervenció seria massa “alt”. On sí que preveu Cristiani un paper per a Europa és en el finançament de la reconstrucció un cop s’aturi la guerra. També en les darreres setmanes des de la Unió Europea s’ha discutit la possibilitat de supervisar un alto el foc, tot i que de moment només aposten per controlar l’embargament d’armes. Aquest rol més d’acompanyament evitaria que quedés completament “fora de joc” a Líbia.\nLa UE pot tancar acords per garantir poca migració cap a Europa sense guiar-se pels drets humans\ninvestigador del centre Chatham House\nNo crec que Turquia i Rússia acordin la partició, sinó que arribarà com a resultat del mateix conflicte\nexpert del centre d’opinió German Marshall Fund\nEl petroli no es toca\nLíbia té les reserves de petroli més grans de l’Àfrica i és un dels principals exportadors mundials. La italiana ENI és la principal companyia energètica que opera al país, però també hi ha empreses com la francesa Total, l’espanyola Repsol i l’austríaca OMV. Ara bé, els europeus no s’han vist forçats a intervenir en la guerra civil líbia en els darrers anys per salvaguardar els seus interessos energètics i econòmics. I és que, malgrat la guerra, la producció i l’exportació de petroli han continuat funcionant com si no passés res per interès de totes les parts implicades. Els rebels de Haftar controlen el territori on hi ha les reserves més grans, tot i que només el govern de Trípoli pot vendre barrils gràcies al reconeixement de les Nacions Unides i la posició del seu Consell de Seguretat. Fins ara s’han repartit el pastís, però Haftar ha vist en la recent escalada de tensió una oportunitat única per bloquejar la producció com a moneda de canvi.\nTema: Unió Europea\nEl Punt Avui. Girona 17-02-2020, Pàgina 34\nEl Punt Avui. Nacional 17-02-2020, Pàgina 22\nCalma tensa al món del cava pel control de les plantacions\nLa infanticida de Girona es va mostrar “freda” com un “robot”\nAtribueixen a anarquistes italians l’atac a la Rambla\nEl polèmic mural de Joan Carles I, a Olot\n“Els clients diuen que ens trobaven a faltar”\nEl malson de Maria Àngels Feliu\n“La literatura pretén explicar el què i el per què de la humanitat”\nRodrigo Rato, processat ara pels seus negocis i fons a l’estranger\nEls síndics de l’1-O denuncien que són davant “una revenja”\nCreix la inversió a Figueres en neteja viària pel sí del govern\nNova campanya contra l’incivisme a Figueres\nTres anys de presó per a Sarkozy\nEl TS reclama si els diners per l’1-O s’han pagat\nEnvien desenes d’activistes demòcrates de Hong Kong a la presó per un article d’opinió\nInhabilitació d’un any i vuit mesos per a l’anterior mesa\nMés trets de la policia als manifestants birmans


Fi de festa sense gols a Palamós\nEl Palamós s'acomiada de la seva afició enguany amb un partit estrany que, això sí, va ser tan distret com mancat de gols: el Degà i l'Europa, que encara no té la permanència tancada, no van passar de l'empat a zero inicial però van gaudir de nombroses oportunitats de veure porteria.\nIntervé: Joan Màrmol, entrenador Palamós\nLa jornada ja va començar amb un to festiu: locals i visitants van fer el passadís al Juvenil B i el Prebenjamí A del Palamós, campions de les seves respectives lligues. Acte seguit va ser el torn del reconeixement a Narcís Barrera, que ha estat el vencedor del trofeu Guillem Cantorné, guardó que entrega la Penya Esport al jugador més apreciat pels aficionats de la temporada.\nPel que fa al partit, tothom l'encarava amb objectius diferents: el Palamós volia dir adéu a un curs notable amb una victòria; els graciens necessitaven els tres punts per segellar la salvació. Ni uns ni altres van aconseguir els seus propòsits i no va ser perquè no tinguessin les seves opcions. Les primeres van ser l'Europa, però en el darrer tram de primera meitat Jaume Duran i Narcís Barrera van fregar el gol local.\nDesprés del descans el partit ja no va ser tant d'anades i vingudes però la tònica dels atacants errant davant de porta es va mantenir. Abans del xiulet final l'Europa va intentar-ho desesperadament però el gol del miracle no va caure mai.\nAmb aquest partit el Palamós va donar continuïtat a un tram fluix de fi de temporada. Des que els de Joan Màrmol es van salvar matemàticament han anotat un sol gol i han sumat un punt de dotze possibles. El mateix Màrmol i molts dels seus jugadors no seran a Palamós l'any que ve i és per això que diumenge vinent a Vilassar de Mar, en un duel en el que ningú s'hi juga res, podran mirar de solucionar-ho i marxar amb un somriure a la cara.


març 2020 - tgMember\ntelegrama de Viking\nCaracterística telegrama de Viking: Exporta usuari real de el grup seleccionat d'importació d'usuari real de qualsevol grup o canal només necessita el seu ID de grup o ID de canal [...]\nTelegrama de el remitent Acte Motor de cerca\nTelegrama de el remitent Acte Motor de cerca de funcions: remitent telegrama 2020 Nombre telegrama de filtre està en ple funcionament després de l'telegrama d'actualització. sense càpsula, filtrar números il·limitats. Podeu filtrar tots [...]\ntelegrama de Boss\nCaracterístiques telegrama de Boss: Registrar més d'un compte per enviar missatges. filtre de dades per conèixer els números registrats en el telegrama. Envia milers de missatges en [...]\nCaracterístiques: Solució completa de filtre, remitent, Cerca Grups fusteria .etc / rascador Enviar qualsevol tipus d'arxius d'enviament de missatges il·limitades L'enviament de missatges multimèdia multi-Grups Telegram / grups [...]


Els Chicago Bulls aturen la ratxa dels Miami Heat, que es queda en 27 victòries consecutives - Esport3 - TV3 i Catalunya Ràdio\nEls Chicago Bulls aturen la ratxa dels Miami Heat, que es queda en 27 victòries consecutives\nS'ha acabat l'espectacular ratxa de 27 victòries consecutives que sumaven els Miami Heat, la segona millor de la història de l'NBA. Han estat els Chicago Bulls els que han frenat els campions vigents, en derrotar-los per 101 a 97. Els 32 punts de LeBron James, l'estrella dels Miami, no han servit en aquesta ocasió per guanyar. El màxim anotador dels Chicago Bulls ha estat el sudanès Luol Deng, que n'ha fet 28.\n28/03/2013 - 09.31\nLeBron James, aquesta vegada, ha sortit perdedor de Chicago. (Foto: Reuters)\nS'ha acabat l'espectacular ratxa de 27 victòries consecutives que sumaven els Miami Heat, la segona millor de la història de l'NBA. Han estat els Chicago Bulls els que han frenat els campions vigents, en derrotar-los per 101 a 97. Els 32 punts de LeBron James, l'estrella dels Miami, no han servit en aquesta ocasió per guanyar. El màxim anotador dels Chicago Bulls ha estat el sudanès Luol Deng, que n'ha fet 28. En qualsevol cas, els Heat han demostrat durant els últims mesos que son els grans favorits, una vegada més, per endur-se l'anell de campions.\nEls Lakers reaccionen\nDesprés de tres derrotes consecutives, els Los Angeles Lakers han recuperat el camí del triomf, davant els Minnesota Timberwolves de Ricky Rubio i amb força patiment (117-120). Els dos jugadors catalans que intervenien en el partit han tingut una bona actuació: Pau Gasol ha fet 17 punts i ha capturat 9 rebots, mentre que Ricky Rubio ha anotat 13 punts i ha repartit 7 assistències. Per cert, que Ricky ha protagonitzat la jugada polèmica de la nit, quan Kobe Bryant ha impedit un llançament seu en els últims segons i l'àrbitre no ha assenyalat una falta que hauria pogut permetre l'empat als Wolves.\nTorna Marc Gasol\nMarc Gasol ha reaparegut amb els Memphis Grizzlies després de dos partits de baixa per problemes abdominals. El de Sant Boi de Llobregat ha aportat 13 punts però no ha pogut impedir la derrota del seu equip a la pista dels Knicks (108-101).


Osoning | Mas Gurumbau: un oasi de tranquil·litat i naturalesa\nOsoning / Actualitat / Mas Gurumbau: un oasi de tranquil·litat i naturalesa\nMas Gurumbau: un oasi de tranquil·litat i naturalesa\nEl Mas Gurumbau és un Pitch & Putt de divuit forats situat al bell mig de la Plana de Vic, a l’entrada de Taradell quan es ve de Balenyà, i un veritable oasis de tranquil·litat i naturalesa.\nEl Pitch & Putt té la peculiaritat de ser un esport apte per a totes les edats i que es pot practicar amb família i amics.\nOfereix lloguer de carretes i pals, putting green i té camp de pràctiques així com escola de golf amb cursos regulars i classes particulars.\nSi bé diem que es tracta d’un oasis de naturalesa i tranquil·litat, aquest es va veure revolucionat un bon matí de dissabte quan el camp estava en la seva màxima activitat ja que es disputava un torneig.\nDes de Vic, en ser dia de mercat, varen enlairar-se diferents globus aerostàtics com mana la tradició de la Plana i un d’aquests es va anar acostant sospitosament al camp.\nEls jugadors van poder observar com a seva trajectòria no rectificava fins que es va trobar ben bé a sobre dels seus caps. Molt proper.\nAmb tan mala sort que la cistella, abans de tocar a terra, va impactar contra una branca d’un arbre i va desestabilitzar l’aparell que va acabar fent un aterratge poc net, per dir-ho d’una manera simpàtica.\nTot i que, afortunadament, ningú va prendre mal, es van desplaçar els serveis sanitaris i l’ambulància fins al camp. La qual cosa va sumar en la revolució de la situació perquè bé sabem que les sirenes i els llums d’aquests vehicles sempre criden molt l’atenció creant un bon efecte tafaner.\nEvidentment, en un dia de tanta afluència va suposar un rebombori important i, finalment, es va tancar com una anècdota simpàtica de la qual es va poder parlar durant una bona època.\nPer acabar amb l’atracció del dia, la cistella havia quedat col·locada al mig del camp i obstruïa el bon funcionament d’alguns forats. Varen haver de ser uns quants participants del torneig i usuaris del camp qui, amb l’ajuda i les ganes de seguir jugant de tots plegats, varen poder-la retirar i seguir amb l’activitat del dia.


Talls parcials a l'A-2, a Esparreguera, i a la C-25, a Calonge, per dos accidents - Regió7 :: El Diari de la Catalunya Central\nTalls parcials a l'A-2, a Esparreguera, i a la C-25, a Calonge, per dos accidents\nEls sinistres provoquen retencions de fins a dos quilòmetres\nacn 10.09.2015 | 13:53\nL'A-2 i la C-25 estan parcialment tallades aquest dijous des del voltant de dos quarts d'una del migdia a causa d'accidents amb camions implicats. En cap accident hi ha hagut ferits de gravetat, segons ha indicat el Servei Català de Trànsit. L'A-2 està tallada a Esparreguera en sentit Lleida des del voltant de dos quarts d'una d'aquest migdia a causa de l'accident d'un camió frigorífic que ha fet la tisora. En el punt de l'accident es registren dos quilòmetres de cues, entre els quilòmetres 581 i 583.\nPer la seva banda, la C-25 s'ha hagut de tallar a Calonge de Segarra en sentit Manresa on un camió que transportava grava ha perdut la càrrega i, com a conseqüència, dos turismes han relliscat. L'accident s'ha produït al quilòmetre 105 on es registra mig quilòmetre de retencions.


Equipo Nizkor - Els 'sí' del PSC a la consulta del 9-N s'escampen pel territori malgrat el rebuig de la direcció.\nCom una taca d'oli, els vots afirmatius dels regidors del PSC a la consulta d'autodeterminació s'escampen pel territori. Aquest vespre han estat els regidors del PSC de Badalona, Cervera i Caldes de Montbui els que s'han afegit a les resolucions majoritàries del ple dels ajuntaments en la declaració de suport a la consulta del 9 de novembre.\nEls regidors socialistes de Badalona, Cervera i Caldes de Montbui se sumen als electes del PSC de Flix, Ripoll, Arenys de Munt, Igualada, Santa Coloma de Farners, Montblanc, Bisbal d'Empordà, Olot, Palafrugell, Vic i Berga, on també han aprovat declaracions de suport a la consulta.\nDe fet, tal com va avançar l'ARA, càrrecs locals del PSC ja havien expressat explícitament el seu desacord amb el rumb que prenia el partit després de la reconciliació de Pere Navarro amb el PSOE d'Alfredo Pérez Rubalcaba, que va implicar despenjar-se de la consulta.\nA l'Ajuntament de Barcelona s'ha produït una situació especial: el vot a aquesta qüestió ha dividit el grup del PSC. El seu líder, Jordi Martí, i una altra regidora han deixat el ple per evitar votar 'no', com marca la direcció del partit i sí que han fet els altres regidors socialistes, sense trencar la disciplina de vot. Després, en declaracions a la premsa, Martí ha anat encara més lluny i ha dit que ell votaria 'sí' a la primera pregunta de la consulta -"Vol que Catalunuya sigui un Estat?"- i que no descarta el 'sí' també a la segona -"Vol que sigui independent?".\n[Font: ARA, Barcelona, 20des13]


Ford reactivarà el torn de nit a Almussafes a partir del 25 d'agost\nLa previsió és que el torn de nit arranque de manera gradual, la qual cosa permetrà reduir el nombre d'empleats actualment afectats per l'ERTO\nper Pilar Méndez 27/07/2021 09:03h\nFord Almussafes | Europa Press\nLa factoria de Ford a Almussafes recuperarà el torn de nit a partir d'agost, en concret des del dimecres 25, segons ha traslladat la companyia als sindicats en la reunió mantinguda per la Comissió mixta de seguiment de l'ERTO actualment en vigor en la planta.\nLa previsió és que el torn de nit arranque de manera gradual, la qual cosa permetrà reduir el nombre d'empleats actualment afectats per l'ERTO i que en este cas ascendien a 1.400 empleats. Este torn anava a romandre inoperatiu fins a octubre.\nSegons han informat fonts del sindicat STM Intersindical Valenciana, les accions que està prenent la companyia per a minimitzar l'impacte de la crisi dels semiconductors sobre el programa de producció ha permés prendre esta decisió.\nPer al seu portaveu, Paco González, es tracta d'una “bona notícia", ja que implica un augment de la producció i, al mateix temps, ha instat la multinacional a dotar a Almussafes de "més càrrega de producte”.\nDes d'UGT han explicat que està encara en l'aire la manera en què es començarà a recuperar el torn de nit a final d'agost. En principi, s'espera que es reactive amb normalitat a principis de setembre, però a l'agost podria començar de manera gradual.\nEl portaveu del sindicat, Carlos Faubel, ha considerat que la proposta de l'empresa, que es basa a produir diferents variants dels models que necessiten més o menys semiconductors, és una "bona estratègia" i espera que puga mitigar l'impacte dels ERTO.\nMentrestant, per part de CGT també han considerat que és una "bona notícia", però han apuntat que el dimecres hi ha convocada una consultiva que "no creuen" que porte bones notícies. En este sentit, esperen que l'empresa no done "una de freda i una de calenta".\nTambé s'ha acordat que en Motors es traslladaran els dies d'ERTO previstos per al 29 i 30 d'este mes als dies 5 i 6 d'agost.


Participem a la Primavera Educativa amb les Tutories entre iguals – Centre de Cultura i Joventut La Maranya\nEl passat divendres 13 de maig vam presentar el projecte que duen a terme l’IES Violant de Casalduch i “La Maranya”, Tutories entre Iguals, a les jornades de la Primavera Educativa a València. Per aquest motiu vam fer una xicoteta escapada dos alumnes tutores voluntàries, el professor i l’animadora del projecte. En aquestes jornades, l’IES de Benicàssim també presentava el Festival del Llibre i la Primavera (FLIP).\nDurant la ponència vam compartir experiències relacionades amb les TEI, amb diferents centres educatius que desenvolupen projectes semblants: l’IES Jaume I de Borriana, l’IES Benaguasil de Benaguasil, i el col·legi Fundació Sant Vicent Ferrer de Sant Antoni de Benaixever. Els explicarem els orígens del PROA, com ens organitzem, què fem, les reunions, resultats,… I vam conversar amb altres professors/es i alumnes,…\nVa ser tot un èxit, especialment la presentació del vídeo sobre el projecte realitzat per joves de la Casa de Joventut “La Maranya” (que podeu veure al nostre canal de YouTube), i la participació i responsabilitat de les tutores voluntàries.\nFinalment vam fer unes vistes culturals per la ciutat de València, amb un guia excepcional (el professor del projecte).\nVa ser una vesprada profitosa i molt enriquidora.\nDivendres passar va començar el grup de robòtica\nAssemblea de l’ACJCS el dissabte 18 de juny


Hashem el Madani – Lo bloc\nFins l’onze de febrer teniu temps de passar-vos pel CaixaForum i visitar l’exposició d’aquest fotógraf libanès.\nEs mostren principalment dos conjunts de fotografies. El primer és format per imatges recollides al carrer; el segon és una selecció de retrats d’estudi. A més, hi ha unes quantes fotos que mostren composicions una mica més creatives amb objectes quotidians i un parell de pel·lícules familiars rodades al marc incomparable del castell de Beit Edine, que ajuden a mostrar la vida normal libanesa, quan aquesta no era gens anormal i no sortia a les notícies.\nA tots els pobles on no hi ha ni cinema, ni teatre, ni ball, la diversió ha estat sempre sortir a passejar o anar de picnic. A molts llocs d’Orient Mitjà la gent encara es distreu així, ho he vist tant a Síria com a Jordània. Al Líban tenen de tot en matèria d’entreteniment, però durant els anys 50 i 60 sembla que la passejada dominical donava per a molt. Hashem El Madani sortia al carrer armat amb la seva càmera i demanava els transeunts si els podia retratar, nens i joves especialment. Totes les fotografies són de posats i en blanc i negre.\nAlgun cop ma mare m’ha ensenyat fotos antigues de rapitencs, també d’aquesta època, en que anaven a la Foradada o sortien per la Ràpita. Són exactament iguals. Alguna cara la veus més exòtica que altra, però no trobes diferències en els vestits o les actituds a ambdues vores del Mediterrani. Si de cas, els rapitencs somreien més. Però les dones grans vestien de negre, els nois vestien americana i corbata els diumenges, i les noies lluien vestits estampats amb flors.\nLes fotografies d’estudi estan dividides en dos grups. Les oficials (de casaments, comunions i tal) són calcades a les que podeu trobar al vostre bagul familiar. Les més interessants, però, són les de grups d’amics disfressant-se, jugant i alliberant-se dels prejudicis i la repressió moral a que els sotmetia la societat de l’època. Una parella d’amigues besant-se com a les pel·lícules (una feia el rol d’home), un parell d’amics disfressats de parella a punt de casar-se, colles senceres de joves i nens gaudint d’un oasi de llibertat i espontaneitat dins les quatre parets de l’estudi. I l’esfereidora història de la dona que es va cremar per escapar-se del seu gelós marit, el qual només va poder conservar aquells negatius que ell mateix havia fet esgarrar, furiós perquè ella s’havia fet retratar sense el seu consentiment.\nRecords d’un país ara martiritzat que no fa gaire intentava ser feliç, igual que tothom.\nHashem el Madani.\nRetrats d’estudi i passejades fotogràfiques.\nCaixaForum, Barcelona, fins l’onze de febrer.


Mariano Rajoy adverteix tots els partits que també són responsables de l’estabilitat | Espanya | EL PAÍS Catalunya\nMadrid 26 OCT 2016 - 21:31\tCEST\nMariano Rajoy ha advertit de les dificultats que tindrà com a president del Govern davant un Congrés en el qual el PP està en minoria. Per segona vegada en dos mesos ha pujat a la tribuna per demanar la confiança i ser investit president del Govern. Aquesta vegada, té garantida la reelecció dissabte que ve, amb els vots del seu grup, de Ciutadans i de Coalició Canària i l’abstenció del grup socialista.\nRajoy ha reivindicat la seva tasca en aquests anys, sense fer marxa enrere a les seves reformes, però ha ofert diàleg, ha demanat ajuda als altres grups deixant a un costat les seves posicions ideològiques i ha assegurat que complirà el seu acord amb Albert Rivera.\nA cinc dies del final del termini per a la dissolució automàtica de les Corts, Rajoy ha assistit aquest dimecres al Congrés per ser investit president del Govern en circumstàncies insòlites. Per primera vegada, un dels dos grans partits permetrà que l’altre assumeixi la presidència del Govern.\nEl PSOE dissabte s’abstindrà i permetrà que Rajoy segueixi a la Moncloa, d’aquesta manera evita les terceres eleccions i afavoreix la fi del bloqueig institucional. “L’excepcionalitat de les circumstàncies exigeix que es deixin a un costat totes les confrontacions ideològiques i se sumin els esforços de manera excepcional, perquè es tracta d’una situació inèdita que no coneix precedent”, ha assenyalat el líder del PP des de la tribuna. Sense referència expressa al PSOE, però deixant clar que és conscient de les circumstàncies excepcionals.\nTant com que Rajoy ha dedicat el final del seu discurs de 50 minuts a advertir de la situació de dificultat en la qual estarà el seu govern. “Tinc molt clar que, atesa la composició de la Cambra i els suports previsibles, el Govern que pretenc formar pot estar molt lluny de complir les condicions de solidesa, governabilitat i estabilitat que jo reclamava en el passat debat d’investidura”, ha assenyalat. La seva tesi és que cal obrir diàlegs amb totes les forces polítiques i amb els agents socials.\nAquesta impressió de dificultat futura es conté també en una altra expressió de Rajoy: “Tenim assumit que cada dia haurem de construir una majoria per a la governabilitat”. És a dir, pactar llei a llei i iniciativa a iniciativa.\nDe nou no va haver-hi cap autocrítica en el seu discurs. Fins i tot, tota la primera part la va dedicar a reivindicar la seva gestió de la legislatura de la majoria absoluta. Dues vegades ha utilitzat la fórmula de rebutjar un canvi de rumb.\nSegons ha explicat, si Espanya ha pogut sobreviure al bloqueig de l’últim any és gràcies a les mesures que va adoptar el seu govern. “En cap concepte hauríem de córrer el risc que es torci el rumb i es malmetin els esforços titànics que han fet els espanyols per representar una història d’èxit que tots reconeixen”, ha assegurat.\nRajoy aquesta vegada ha estat més explícit respecte a l’acord amb Ciutadans, per mostrar la seva voluntat de complir-los en els seus termes. “Sóc conscient de la importància d’aquests acords. La meva voluntat és mantenir-los i complir-los. No en tinguin cap dubte. Ho faré”, ha afegit el candidat a la reelecció.\nEl líder del PP ha explicat que la seva voluntat de diàleg se sustentarà en pactes concrets, ja coneguts de l’anterior intent d’investidura, inclosos en el pacte amb el partit d’Albert Rivera i concretats ara lleugerament.\nEls pactes es refereixen a pensions, reforma laboral educació, finançament autonòmic, mesures contra la corrupció i Catalunya.\nDiversos d’aquests pactes, com el de pensions o el d’educació, poden ser forçats pels altres partits perquè rebutgen l’última llei aprovada pel PP només amb la seva majoria absoluta. El de finançament autonòmic és exigit per llei des de fa dos anys; el de reforma laboral està forçat per la jurisprudència europea i interna i les mesures contra la corrupció són exigències de tots els altres partits. En el de Catalunya, té el suport de PSOE i Ciutadans per frenar el desafiament sobiranista.\nRespecte a la corrupció, Rajoy ha fet lliscar una frase insòlita: "Des de la humilitat i el reconeixement dels casos que han protagonitzat persones del meu partit. Ningú pot presumir d’infal·libilitat". No inclou autocrítica ni assumpció de responsabilitats, però sí un esment implícit de casos concrets.\nEl dijous a les 9 hores es reprèn el ple amb les intervencions de tots els grups, de major a menor. Es votarà a última hora de la tarda i com que no hi haurà majoria absoluta, tornarà a evitar-se el dissabte a la nit. Rajoy té garantida la investidura per l’abstenció del PSOE. El que el líder del PP ha esmentat com "un canvi que obre la possibilitat que el debat acabi de forma diferent. Circumstàncies noves que encoratgen l’esperança de Govern".\nAquesta situació de resultat garantit ha fet que totes les mirades se centressin en el tibant i trencat grup parlamentari socialista.


"L'Església som tots", però... i qui s'ho creu?\n(Article que es va publicar a la pàgina RELIGIÓN dels diumenges en el DIARIO DE MALLORCA, dia 12 de novembre de 1995)\nDesprés del Concili Vaticà II se'ns ha dit per pa i per sal que l'Església som tots els cristians. Però, a dir ver, no ens ho acabam de creure: o perquè veim que la jerarquia continua dirigint-la sense tenir gaire en compte l'opinió del poble feel, o perquè difícilment podem aconseguir fer el bateig o la primera comunió d'un fill en el lloc, dia i hora que voldríem.\nI és ben ver, no tothom és membre de l'Església, sinó solament els cristians. Però... i qui són els cristians? tots els qui han rebut el baptisme? Només pel fet d'haver estat batiats ja són cristians? Perquè supòs que estareu d'acord amb mi que entre els qui han rebut el baptisme n'hi ha de moltes de castes. N'hi ha, fins i tot, que es declaren increients (ateus, agnòstics o indiferents), o que viuen com si ho fossin. I entre els creients també es dóna una gran varietat de matisos: hi ha els no-practicants, els practicants ocasionals, els practicants habituals i els militants o compromesos. Hi ha també una confusió de conceptes i una ambivalència de significats: les paraules "cristià" i "catòlic" sovint s'empren indistintament, i la paraula "creient" a vegades s'utilitza per a designar simplement el qui creu en Déu, estigui o no inscrit en una religió determinada, mentre altres vegades s'empra com un adjectiu afegit (com és ara "catòlic creient" o "musulmà creient") per a significar que aquella persona és catòlica o musulmana no solament per tradició sinó també per convicció. I el panorama es complica encara més si tenim en compte que les creences o el grau de fe de cadascú difícilment es poden mesurar amb uns patrons preestablerts. I llavors pot passar, i a vegades passa, que qualcú es declari creient sense ser-ho, només per poder celebrar un esdeveniment familiar dins el marc dels usos culturals habituals del seu entorn. Altres es declaren catòlics de tota la vida (no en faltaria d'altra!), i ho raonen simplement dient que perquè creuen en Déu, ignorant tal volta que els protestants i els musulmans, sense esser catòlics, també hi creuen; o s'identifiquen com a catòlics al mateix temps que declaren obertament que no creuen en la resurrecció o en l'Església. Davant aquesta Babel tan impressionant, qui és cristià i qui no ho és?\nFrancament, em sent incapaç de poder discernir en cada cas concret qui és membre de l'Església i qui no ho és, o qui és cristià i qui no ho és , però permeteu-me que faci unes senzilles indicacions:\na- Esser cristià no és haver arribat a una meta, sinó haver escollit un camí i procurar mantenir-s'hi feels. Més que creure unes veritats abstractes, és allargar la mà a la mà ja allargada de Jesús, fiar-se d'ell i fer camí amb Ell. No és qüestió només de tenir-ne el carnet, sinó d'exercir, ni es tracta tant de complir unes lleis i unes pràctiques com d'esser coherents. És com la fidelitat en el matrimoni: més important que continuar casats és continuar enamorats.\nb- Esser cristià no és qüestió de complir uns "mínims", sinó d'aspirar a uns "màxims". La fe és com la vida o l'amor, que necessita créixer contínuament, i si queda estancada o aturada és debilita i es mor.\nc- L'Església som tots els cristians en conjunt, no cadascú individualment a títol personal, sinó la comunitat dels seguidors de Jesús. Així queda de clar a l'Evangeli i així ho visqueren els primers seguidors de Jesús, tal com queda explicat en el llibre dels Fets dels Apòstols: "tots els creients vivien units i tot ho tenien al servei de tots" (Fets, 2,44).\nd- Tots som l'Església, però no tots els inscrits en el registre de baptisme de les parròquies ho som de la mateixa manera. Uns es troben més enrere en el camí per les dificultats o circumstàncies de la seva vida, i uns altres es troben més endavant perquè han tingut més oportunitats o han rebut més ajudes. Uns tenen uns carismes i fan un servei a la comunitat, i a uns altres els han estat confiades unes responsabilitats. Més important que el lloc que cadascú ocupa en el camí, ho és l'actitud i l'esforç de continuar caminant. I amb la mateixa mesura amb què deixam de caminar, deixam de ser autèntics cristians.\ne- Que l'Església som tots no vol dir que sigui nostra, teva i meva, i que cadascú pugui comportar-s'hi com ell vulgui. L'Església és com una família, i la família són tots: el pare, la mare, els fills, els padrins..., i cadascú hi ocupa un lloc diferent amb les seves tasques, les seves necessitats i les seves responsabilitats. Però passa que l'Església és una família molt gran i amb una llarga història, i això fa que les relacions entre els seus membres resultin més complexes.\nf- Que tots som l'Església no vol dir només que els altres m'han d'escoltar a mi, sinó que tots plegats hem d'escoltar dins nosaltres l'Esperit Sant promès per Jesús als seus deixebles. Pot ser molt important la meva opinió, i ho és sens dubte, però també és important l'opinió de l'altre i, sobretot, més important encara és recordar i posar en pràctica aquelles paraules de Jesús: "on n'hi ha dos o tres de reunits en el meu nom, jo som allà enmig d'ells" (Mt 18,20).\nCristians a la carta\n(Article publicat a la pàgina RELIGIÓN dels diumenges en el DIARIO DE MALLORCA, dia 6 d'agost de l'any 2000. Autor. Sebastià Salom Mas)\nQuan vas convidat a un dinar, serveixen a tothom el mateix menú. Però quan vas a un restaurant pel teu compte, pots triar a la carta. De cada vegada sembla que hi ha més cristians a la carta. "Vostè, de primer, què creu?": Jo crec en Déu, però no crec en l'Església. "I vostè?": Jo crec en Jesús, però no crec en la resurrecció. "I de segon, com dóna testimoni?": Jo faig cada mes un donatiu pels pobres, però no mescl els meus negocis amb la meva fe. Jo no estic casat per l'Església, però per Nadal i Pasqua m'agrada anar a combregar. "I de postres, com celebra la seva fe?": Jo no vaig a missa cada diumenge, però estic inscrit a una confraria de Setmana Santa. Jo no he batiat els infants, però m'agradaria que fessin la primera comunió.\nLa qüestió és si les comunitats cristianes hem d'acceptar aquesta moda com a irreversible, i a partir de la demanda hem de procurar oferir un bon producte, és a dir: ben condimentat, amb ingredients d'evangeli suficientment nutritius per no desaprofitar l'ocasió d'evangelitzar, però que al mateix temps resultin gustosos i bons de pair. I esperar que, si n'han quedat contents, tornin en una pròxima ocasió, amb el consol de pensar que "qualque cosa queda" i que "val més això que no res". És una opció.\nUna altra opció seria la de plantar cara a la moda i plantejar la identitat cristiana d'una manera més radical. No hi valdrien les mitges tintes, o som cristians o no ho som. L'Església, en aquest cas, no seria com una oficina de servicis religiosos a la carta, sinó com una família o una comunitat, en la qual els seus membres ho haurien de ser amb totes les conseqüències, a les verdes i a les madures, tant a l'hora de compartir les feines com a l'hora de seure a taula. Si s'acceptava aquesta segona opció, l'autoritat de l'Església hauria d'actualitzar els criteris per a saber qui és cristià o qui no ho és, a partir d'uns mínims indispensables: establir quines veritats s'han de creure necessàriament, quins comportaments morals s'han de complir i en quins actes religiosos s'ha de participar regularment.\nEn canvi sembla que l'Església actual s'esforça per mantenir simultàniament les dues opcions, és a dir, un llistó d'exigències molt alt, en teoria, per no perdre la fidelitat a unes tradicions multiseculars, però amb una gran tolerància, a la pràctica, per no perdre la gran massa de fidels. Seguint amb el símil del restaurant podríem dir que l'Església no es cansa d'oferir uns plats recomanats de la casa (assistir a sessions de formació i catequesi, col•laborar en diversos grups, participar activament a la missa dominical, etc...), però molts dels seus fidels es desentenen de l'oferta i només s'interessen per consumir els plats de la seva preferència (el bateig sense preparació, la primera comunió que també serà la darrera, o el casament per l'Església perquè el reportatge de fotos resulta més guapo, etc...)\nFa uns anys vaig proposar que per fer front a aquesta situació és podria diversificar l'oferta en dues etapes:\nUna primera celebració per a tothom, que no inclouria ni l'Eucaristia ni els altres sagraments. Així es podria donar acollida a la gran massa de fidels, que demana un servici religiós i que mereix un respecte, encara que no comparteixi al cent per cent els plantejaments de l'Església. En lloc del baptisme, s'oferiria, per exemple, una celebració d'acció de gràcies a Déu pel naixement de l'infant. En lloc de la primera comunió, una celebració d'entrega dels evangelis. En lloc del sagrament del matrimoni, una celebració d'esponsàlies. En lloc d'una missa funeral, unes exèquies amb pregàries pel difunt i paraules de consol per a la família. En lloc d'una missa per a commemorar una festa popular o un acte social, es podria fer una celebració de la Paraula amb lectures, amb cants i amb parlaments diversos. Un temps després, una segona celebració, però solament per a aquells cristians que haurien seguit unes sessions de preparació específiques o que complirien uns requisits determinats, que consistiria a celebrar pròpiament el sagrament, desvinculat ja de qualsevol acte social.\nPerò, si volem ser realistes, aquella proposta no resulta viable. I per molts de motius, que ara no m'allarg a explicar. Per això, en lloc de somiar solucions utòpiques i de quedar-nos mentrestant fent lamentacions, la resposta que sí que podem donar ja ara els cristians que estimam l'Església -i no tirem la pilota només als capellans- és la d'acollir de tal manera els fidels ocasionals que, quan s'acostin a demanar un servici "a la carta", es trobin agombolats per una comunitat que intenta viure amb fidelitat a l'Evangeli, se sentin atrets per unes celebracions viscudes i participades, i els entrin curiositat i ganes d'apuntar-se al menú dels "plats recomanats de la casa".


Un informe assegura que l’exgerent d’Espimsa es va augmentar el sou 14.000 euros després que el plenari de l’Ajuntament ho hagués prohibit - Porta Enrere\nUn informe assegura que l’exgerent d’Espimsa es va augmentar el sou 14.000 euros després que el plenari de l’Ajuntament ho hagués prohibit\n«És evident i palmari que hi ha un incompliment en el sou de la gerència». Un informe encarregat per l’Empresa de Serveis i Promocions d’Iniciatives Municipals (Espimsa) revela que l’exgerent d’aquesta empresa de mercats, Isidre Prunor, va cobrar indegudament gairebé 14.000 euros més del salari que li pertocava. L’informe, fet per l’empresa Judilex arran de …\nCiutat Un informe assegura que l’exgerent d’Espimsa es va augmentar el sou 14.000 euros després que...\n«És evident i palmari que hi ha un incompliment en el sou de la gerència». Un informe encarregat per l’Empresa de Serveis i Promocions d’Iniciatives Municipals (Espimsa) revela que l’exgerent d’aquesta empresa de mercats, Isidre Prunor, va cobrar indegudament gairebé 14.000 euros més del salari que li pertocava.\nL’informe, fet per l’empresa Judilex arran de les irregularitats en la utilització de targetes de crèdit per part de l’exgerent que va destapar Porta Enrere en un article de l’11 d’octubre de 2018, assegura que Prunor i dos directius més van apujar-se el sou durant els anys on l’Ajuntament de Tarragona (accionista únic de l’empresa) havia declarat la congelació de salaris.\n* Tal com s’explicava Porta Enrere l’11 d’octubre de 2018, Prunor cobrava més fins i tot perquè «a l’Ajuntament es va practicar una reducció de salaris als alts càrrecs que a Prunor li va suposar 7.693,98 euros menys cada any i, a més, ell es va retallar el salari voluntàriament en 10.067,54 euros. Així, sense la retallada, el sou de Prunor seria de 156.521,4 euros».\n** Anys en què el sou de Prunor havia d’estar congelat, és a dir, no se’l podia pujar, tal com va aprovar el ple de l’Ajuntament de Tarragona el novembre del 2016.\nL’estudi fet per Judilex assenyala que les puges salarials en el sector públic havien de ser del 0% entre 2011 i 2015 (període en què Prunor registra un increment 20.000 euros), de l’1% els 2016 i 2017, de l’1,75% el 2018 i del 2,5% el 2019. Però a partir del 2016, el sou de Prunor i de tots els alts càrrecs de l’Ajuntament de Tarragona havien de quedar congelats, tal com es va acordar en el consell plenari del consistori tarragoní del 28 de novembre de 2016.\n«Els llocs de treball de personal directiu de les empreses i OOAA [organismes autònoms] que actualment la seva remuneració sigui superior a l’establert en el present acord, es mantindrà amb la corresponent adaptació al nou sistema retributiu pel que fa als conceptes, fins al cessament del seu titular, sense que li sigui d’aplicació cap augment per qualsevol concepte», exposava un dels punts de l’acord d’aquell ple.\nAllò que s’establia en el consell plenari era que, en el cas d’Espimsa, els alts directius només podien cobrar un màxim de 89.000 euros. El 2016, Isidre Prunor cobrava, com hem vist, 153.445,21 euros. Aquesta xifra, que superava en molt els nous límits fixats, suposava, per aquest motiu, que el gerent no podia percebre increments salarials a partir d’aquell any, però Prunor en va fer cas omís.\nAixí, el 2017, Isidre Prunor va apujar-se el sou 1.186,12 euros, el 2018 va cobrar 3.864,62 euros més que el 2016 i el 2019, 8.722,61 euros. En total, 13.773,75 euros més d’augments que no hauria d’haver cobrat.\n«En referència als increments retribuïts, cal assenyalar que durant aquest exercici, aquesta empresa ha donat compliment a les limitacions que estableix la Llei de Pressupostos Generals de l’Estat, que per a l’exercici 2018 fixa un increment màxim de l’1,5% en el període de gener a juny i d’un 1,75% de juliol a desembre […] Segons l’acord 5 del ple municipal de 28 de novembre de 2016 i seguint les recomanacions de l’informe de compliment, a partir d’exercicis futurs s’aplicarà aquest criteri, que tot el personal directiu d’aquesta empresa que estigui per sobre del límit no tindrà cap augment per qualsevol concepte», deia un informe d’Espimsa del mes d’octubre de 2019 en relació amb l’increment de sous dels directius. El document de Judilex titlla de «demagògica» aquesta resposta de Prunor a un informe de la Intervenció Municipal en què confirmava que hi havia hagut un augment indegut de salaris.\nDe fet, un informe de la Unitat de Control d’Empreses de l’Ajuntament de Tarragona ja assenyalava aquests increments indeguts de l’aleshores gerent, sense que consti cap sanció o acció contra ell. «Existeixen informes d’Intervenció durant anys que alertaven d’altres fets, com la falta de transparència a l’hora de fer contractacions o aportacions econòmiques a entitats, però, curiosament, Intervenció no va dur aquests informes als serveis jurídics de l’Ajuntament perquè valorés la necessitat d’emprendre alguna mena d’accions legals», diu Dídac Nadal, president d’Espimsa.\nAlins va passar de cobrar 69.748,07 euros el 2008 a 105.866,71 euros el 2019. Per la seva banda, Delgado, que percebia 67.664 euros el 2008, el 2019 ja cobrava 97.611,49 euros\nPerò Prunor no va ser l’únic que no es va congelar el sou a partir del 2016. Dos directius més, Anna Alins i Carles Delgado, tampoc ho van fer. Segons els càlculs de Judilex —«fets amb rapidesa i per aquest informe»—, Alins, cap d’administració, va cobrar 2.279,5 euros més, mentre que Delgado, cap de comptabilitat, es va incrementar el salari quan no ho havia de fer en 639,55 euros. Amb tot, si s’observa l’evolució dels salaris dels dos directius (vegeu quadre), sembla que Alins s’hauria incrementat el sou en més de 5.000 euros.\nAquests dos directius ja tenien un «sou absolutament fora de conveni» segons Judilex. Alins va passar de cobrar 69.748,07 euros el 2008 a 105.866,71 euros el 2019. Per la seva banda, Delgado, que percebia 67.664 euros el 2008, el 2019 ja cobrava 97.611,49 euros.\n*Anys en què cap alt directiu que cobrés més dels límits salarials imposats el novembre de 2016 podia augmentar-se el sou segons va aprovar el ple de l’Ajuntament de Tarragona.\nNOTA: En el període de l’anomenada crisi financera espanyola (2008-2014), Alins va apujar-se el sou en 27.000 euros, mentre que Delgado ho va fer en 13.000 euros.\n«L’Art. 103 bis de la Llei 7/1985 de 2 d’Abril assenyala que les Corporacions locals aprovaran anualment la massa salarial del personal laboral del sector públic local respectant els límits i les condicions que estableixin els pressupostos generals de l’Estat», destaca l’informe de Judilex, que conclou: «Això no consta que s’hagi fet a Tarragona».\nIntentant reconduir la situació\n«La reunió va ser tensa, però sense sortides de to ni escarafalls», diu l’addenda de l’informe de Judilex en què s’explica com Espimsa es va reunir amb Anna Alins i Carles Delgado per conèixer la seva versió dels fets. Els dos consideraven que s’havia d’haver parlat amb ells abans de fer pública una nota de premsa que els assenyalava (tot i que no amb noms i cognoms).\nAlins i Delgado van assegurar al nou gerent d’Espimsa, Daniel Milà, i als dos representants de Judilex que no eren conscients que no podien apujar el seu sou malgrat que «els hi havien comentat», però que ells pensaven que ja tenien el salari congelat excepte els triennis.\nPer tal de valorar quines accions legals es podrien emprendre contra els tres directius d’Espimsa, Judilex va establir una escala de probabilitats d’èxit, d’1 a 6, sent 1 com a probabilitat remota de reeixir i 6 les possibilitats màximes. Així, pel que fa al sou cobrat indegudament per Isidre Prunor, Judilex establia en 5 les possibilitats d’èxit d’una reclamació comptable contra l’exgerent. El bufet jurídic apuntava que Prunor seria autor d’un delicte propi (aquells que només cometen els funcionaris) i concloïa que els fets analitzats complien uns requisits «indiciaris de criminalitat». «En cap cas es va aplicar la congelació que havia establert l’administració accionista [Ajuntament de Tarragona] el 2016, amb una clara situació que cal qualificar d’expressa i dolosa», deia l’informe, que afegia: «La viabilitat de les accions són altes pel que fa al filtre de criminalitat i d’instrucció i arribada a judici oral».\nEl 2019, Prunor va acabar cobrant finalment 230.349,21 euros [sou més liquidació], 68.181,42 dels quals en concepte d’indemnització per acomiadament. Però el ja exgerent no havia dit encara l’última paraula.\nCiutadans veient les figures del carilló del Mercat Central de Tarragona a la plaça Corsini.\nLa batalla als tribunals\nEl 25 de setembre de 2020, Espimsa perdia el primer assalt contra l’exgerent Isidre Prunor, al qual havia acomiadat la tardor de 2019 per irregularitats en la seva gestió. Aquell dia, el jutjat social número 1 de Tarragona donava la raó a Prunor, que havia demandat l’empresa municipal de mercats de Tarragona perquè considerava que la indemnització que havia rebut en el seu moment, 68.181,42 euros, no era correcta. El magistrat va sentenciar a favor de l’exgerent d’Espimsa, que va percebre 12.635,54 euros més, per un total de 80.816,96 euros.\nAquesta era la segona sentència en què un exgerent d’alguna de les empreses municipals de Tarragona aconseguia als tribunals una indemnització més gran que la que havia rebut quan va ser acomiadat. El cas més significatiu va ser el de Josep Maria Bonet, excap de gabinet de Josep Fèlix Ballesteros i gerent de l’Empresa Municipal de Mitjans de Comunicació (EMMCT), que havia gestionat durant 12 anys. Bonet va aconseguir als jutjats una indemnització total de 100.000 euros, tot i que va perdre l’últim judici en el qual demanava 35.000 euros més.\nIgual que Prunor, la gestió de Bonet registrava moltes irregularitats. Aquestes anomalies a Espimsa i l’EMMCT van ser explicades per Porta Enrere en dos articles, l’11 d’octubre de 2018 i el 29 de gener de 2021 respectivament. De fet, les irregularitats de Tarragona Ràdio acabaran a Fiscalia després que el consell d’administració de l’EMMCT aprovés dur l’informe intern fet per un advocat contractat per l’empresa a aquesta institució judicial. Porta Enrere ho va avançar el 23 d’agost d’enguany.\nPerò Prunor no només no va dimitir i, ni molt menys no va demanar indemnització, sinó que va recórrer als tribunals per aconseguir un pagament més gran\nLa quantitat que Prunor va aconseguir als tribunals és pràcticament idèntica a la que va cobrar de més quan exercia de gerent en concepte d’increments de sou quan havia de tenir el seu salari congelat, tal com havia acordat el plenari de l’Ajuntament de Tarragona.\n«El gerent ha de plegar i no demanar indemnització perquè no ha complert el codi ètic», deia un dels membres del consell d’administració l’octubre del 2019. Però Prunor no només no va dimitir i, ni molt menys no va demanar indemnització, sinó que, com hem vist, va recórrer als tribunals per aconseguir un pagament més gran.\n«Molta gent s’ha preguntat per què vam pagar una indemnització a l’exgerent si aquest semblava que podria haver comès irregularitats a l’empresa. Però no hi havia una altra manera de fer-ho. No podíem esperar a tenir una sentència penal que demostrés que havia comès un delicte per acomiadar-lo, calia fer-lo fora de seguida i començar de nou», diu Dídac Nadal, president d’Espimsa.\n«El Sr. Prunor va reconèixer aquesta irregularitat [augment de sou des de 2016], va seguir cobrant allò indegut, i no va aplicar la rebaixa de sous, ni retornar les quantitats indegudament cobrades. Tampoc es van aplicar aquestes limitacions als sous dels directius d’Espimsa», refermava l’informe de Judilex, que destacava que els directius de l’empresa de mercats, amb Prunor al capdavant, van amagar l’increment de salaris al consell d’administració.\nEspimsa acomiada la cap d’administració\nJudilex també va fer un estudi sobre què costaria fer fora els altres dos directius, Alins i Delgado. En l’informe jurídic, l’acomiadament improcedent del cap de comptabilitat estava quantificat en 167.000 euros, l’acomiadament objectiu en 82.000 euros i la «indemnització per rescissió de contracte en cas de modificació substancial del lloc de treball» en 62.700 euros.\nPel que fa a Alins, l’acomiadament improcedent estava calculat en 270.000 euros (des de 1988 a l’empresa), l’acomiadament objectiu en 89.552 euros i la «indemnització per rescissió de contracte en cas de modificació substancial del lloc de treball» en 70.000 euros.\nPerò els dos treballadors van proposar a la direcció d’Espimsa ajustar els seus salaris a partir d’aleshores —cal recordar que l’informe de Judilex deia que estaven absolutament fora de conveni. Així, Delgado acceptaria cobrar 65.000 euros bruts anuals, uns 32.000 euros menys del que havia cobrat el 2019, mentre que Alins cobraria 75.000 euros, gairebé 31.000 menys que el 2019.\nEl consell d’administració d’Espimsa va aprovar per 10 vots a favor i 1 en contra negociar amb Alins i Delgado per reajustar la seva categoria professional i, per tant, no acomiadar-los. També es va aprovar contractar un advocat i iniciar una acció legal contra l’exgerent Isidre Prunor i anar al Tribunal de Comptes.\nL’altra opció que hi havia sobre la taula era contractar un advocat, portar tota la documentació a Fiscalia, iniciar accions penals contra els tres directius, acomiadament disciplinari i anar al Tribunal de Comptes. Com hem vist, només un membre del consell d’administració, la representant de la CUP, va votar a favor d’aquesta proposta.\nFinalment, però, Espimsa va decidir acomiadar Alins i interposar dues querelles contra Prunor i una contra aquesta secretària de direcció (o cap d’administració, segons se l’anomena en els diferents informes i actes del consell d’administració), segons confirma Dídac Nadal a Porta Enrere.\nAlins va recórrer el seu acomiadament als tribunals, però va perdre en primera instància. Ara ha recorregut al TSJC.\nPer la seva banda, el cap de comptabilitat continua treballant a l’empresa. Va tornar tots els imports cobrats indegudament i, segons Nadal, ha mostrat una gran predisposició a aclarir tots els fets.\n«Nosaltres encara estem obrint calaixos, volem fer net», assegura Nadal.\nEl mapa de sensors no detectarà la majoria de les substàncies...\nUn treballador d’Iqoxe va denunciar «reiteradament» a la direcció les emissions...\nL’històric descontrol a les empreses municipals (II): els gerents van gastar...\nL’històric descontrol a les empreses municipals (I): l’exgerent d’AMT i l’EMT,...


Mirades. La formació inicial dels mestres a debat - Rosa Sensat\nAl seu document Accions Estratègiques del programa MIF (www.mif. cat) hi ha un seguit de propostes molt concretes que certs mitjans de comunicació van presentar com a controvertits, fonamentalment per la interpretació que es feia de dos punts: la defensa del cos únic de mestres, i el que es presentava com el MIR obligatori per a les persones que volen exercir com a mestres. Al costat d’aquestes dues propostes, el document en recull fins a vuit, amb una concreció i síntesi que en facilita la lectura i també la reflexió i el debat.\nDes de Rosa Sensat la nostra acció s’ha centrat més aviat en la formació continuada de mestres, però sempre hem considerat molt important qualsevol aportació a la formació inicial. De fet hi ha hagut algun moment en què hem tingut un protagonisme ben clar, com ara en les edicions que vàrem cocoordinar amb la UVic del que es coneix com a Pla Especial per a Mestres d’Educació Infantil. Anteriorment, convé recordar que hi ha hagut un bon gruix de persones vinculades a l’Associació que han tingut una presència molt important en la formació inicial de mestres, fonamentalment a la Universitat Autònoma de Barcelona, que en el moment de la seva creació es va nodrir molt dels grups de treball i del bagatge educatiu de la nostra associació.\nEnric Prats, un dels coordinadors del document, juntament amb Miquel Martínez, ens va situar el document. Seguidament, hi va haver intervencions per part de Pilar Benejam, mestra de mestres; Marta Comas, educadora social i antropòloga; Natalia Mayor, professora i membre del consell de formació de Rosa Sensat; Maite Pujol, mestra i professora associada de la UVic; i Antoni Tort, doctor en pedagogia i exdegà de la Facultat de Mestres de la mateixa universitat.\nLes diferents aportacions dels convidats van anar obrint alguns temes, i aprofundint-ne d’altres que intentem recollir en aquests punts que segueixen.\nLa identitat de la universitat: la distància entre l’escola i la universitat\nHi ha una visió força compartida que la universitat és una institució excessivament burocratitzada, amb una forta inèrcia de funcionament que fa que en la formació inicial de mestres no acabi de ser del tot eficient per diferents raons.\nEl més comentat en el debat va fer referència als criteris de selecció del professorat universitari, que cada vegada estan més centrats en la recerca i no tant en el coneixement de la realitat escolar. Això fa que els perfils de professors associats que treballen com a mestres i que intervenen en la formació inicial dels i de les estudiants sigui cada dia més difícil de trobar a les universitats. Això —es comentava— és un drama perquè està aprofundint la distància entre escola i universitat en una doble direcció: d’una banda, el professorat universitari perd el coneixement de la realitat educativa i, de l’altra, l’escola no s’acaba de nodrir de les recerques universitàries que haurien de ser un recurs per a la innovació educativa.\nEn el currículum acadèmic dels graus d’Educació els crèdits de pràctiques no sempre es consideren com a fonamentals. Hi ha poca coordinació real entre mestres i professors tutors, no hi ha un criteri clar en la selecció dels centres que acullen els estudiants…\nL’accés a la professió docent\nEl document MIF també fa un seguit de propostes concretes:\nla millora del pràcticum, amb una proposta de postgrau professionalitzador en el qual els estudiants tindrien una doble tutorització universitat-escola amb un model de mestre-resident;\nla incorporació d’altres maneres de valorar i de fer la selecció, a través també d’entrevistes i no només de proves escrites de coneixements;\ndonar més importància a la formació continuada, vinculant-la a la pròpia carrera professional.\nDurant el debat es va comentar que caldria considerar en primer lloc les habilitats comunicatives de les persones que volen esdevenir mestres, així com altres qualitats com la capacitat de treballar en equip o la capacitat de relacionar teoria i pràctica. Una sèrie de qualitats que avui no s’acaben d’identificar prou bé a través de les Proves d’Aptitud Personal ni en els exàmens, massa centrats en els coneixements.\nEl cos únic\nLa proposta de cos únic és una de les que figuren en el document i que es presenta com a mobilitat funcional del professorat.\nAquesta proposta es vincula d’una banda a l’augment de població a l’educació secundària obligatòria i, per tant, a la necessitat creixent de poder formar docents amb experiència per a aquesta etapa. El document també fa referència al model d’institut escola que aquests anys agafarà més presència al paisatge educatiu de casa nostra.\nNo es tracta, doncs, de fer una formació única creant un sol cos de mestres per a Primària i Secundària, sinó de trobar més flexibilitats en la formació inicial, amb continguts comuns i una progressiva especialització cap a àmbits concrets a una o l’altra etapa.\nAquesta proposta afavoriria sortir del biaix corporativista que avui emmascara aquest debat.\nUn debat molt necessari que no està resolt i que demanarà l’aportació de tothom per poder contribuir a aquesta necessària millora de la formació inicial per a la docència.\nSecretari de l’Associació\nde Mestres Rosa Sensat


El Palamós no pot retardar més la primera victòria al Nou Estadi per fugir de baix - Diari de Girona\nEl Palamós no pot retardar més la primera victòria al Nou Estadi per fugir de baix\nPALAMÓS | R. RIBAS L'equip d'Edu Vílchez juga aquesta tarda (16.30 h) el primer partit de l'any a casa, l'últim de la primera volta i el primer dels dos que jugarà de manera consecutiva al Nou Estadi, en una magnífica oportunitat per començar a sumar alguna alegria en la temporada del retorn a la Tercera Divisió. El Palamós que fa quatre jornades que no guanya (3 derrotes i 1 empat) i que és l'únic equip que encara no ha guanyat com a local no pot deixar escapar els tres punts davant un rival directe com és el Júpiter.\nEl tècnic del degà creu que "a casa hem merescut millors resultats que els nostres rivals i això fa que ara notem la pressió de guanyar, de fer gols i de no repetir errors com en el passat", diu Vílchez afegint que "seria genial poder oferir la primera victòria a l'afició però haurem de sortir amb molta intensitat i concentració perquè ells estan ben preparats per jugar a fora i en camps grans".\nEl Júpiter (16è amb 16 punts) té dos punts més que el Palamós (19è amb 14) i després d'un inici desastrós on va encaixar nou derrotes consecutives ha revifat en les últimes jornades. No encaixar més gols (35) i deixar per primera vegada la porteria a zero a casa, serà fonamental per superar aquesta tarda els barcelonins en la classificació, fet que a més serviria per reforçar-se d'ànims abans de començar la segona volta.\nL'única baixa dels locals per aquest partit és la del defensa palamosí David Cano, per culpa de problemes musculars.


MENJA'T SOLLANA Gastronomia, Cultura i Turisme...tot d'una! | Ayuntamiento de Sollana\nMENJA'T SOLLANA Gastronomia, Cultura i Turisme...tot d'una!\nSollana dona inici a la cinquena edició del Menja't, una singular iniciativa promoguda per l'Ajuntament de la localitat de la Ribera, on la música, la gastronomia i l'oci proporcionaran una atractiva combinació de propostes lúdiques i festives adreçades a tot tipus de públic durant els dies 8, 9 i 10 de juny.\nAquesta cinquena edició del Menja't Sollana s'iniciarà el divendres a les set de la vesprada, amb l'acte de benvinguda a càrrec de l'actriu Lola Moltó, coneguda per la seva participació en la sèrie L'Alqueria Blanca. Entre les novetats més destacades del programa, cal recalcar una mostra de cuina valenciana que presentarà el Centre de Formació Gastronòmica Altaviana. També és destacable l'actuació de la companyia Maduixa Teatre, que representarà a l'aire lliure Mulier, un espectacle de dansa que ha recorregut els principals festivals de l'estat i que va ser premiat en la passada edició dels premis Max de teatre.\nAixí mateix, durant els tres dies, hi haurà actuacions com les de la Babalú Swing Band i el seu homenatge a la música americana dels anys 40, la rumba llatina de Saül Vanaclocha i l'humor del monologuista valencià Raúl Antón.\nEl públic infantil també tindrà reservat un apartat destacat en el Menja't, amb l'actuació musical de Ramonets, i una completa mostra de jocs infantils tradicionals, que estarà muntada durant els tres dies.\nCom és habitual, l'oferta gastronòmica serà un dels punts forts de la programació. Per a això, una dotzena de restaurants, bars i comerços de Sollana muntaran els seus estands per oferir, a preus populars, una variada selecció de productes de l'àmplia gastronomia local.\nL'alcalde accidental del municipi, Josep Vicent Ferrer, ha volgut destacar la voluntat d'incloure en la programació a grups musicals de Sollana. Així, al costat de la ja esmentada actuació de Vanaclocha, està prevista la intervenció de dues formacions locals com són la dixieland i la batucada de l'Associació Amics de la Música Moderna.\nAixí mateix, ha volgut destacar Ferrer l'impuls econòmic que suposa el Menja't per al teixit comercial del municipi.\nEl Menja't Sollana està organitzat per l'Ajuntament de Sollana i compta amb el suport econòmic de l'Agència Valenciana de Turisme, l'Institut Valencià de Cultura i el Patronat de Turisme de la Diputació de València.\n- Inauguració: 19.00 h.\n- "Dixieland" d' Asociación Asmumo a les 20.00 h a la zona de tapes\n-"Xocolate Sexy" de Raul Anton Duarte a les 23.30 h a la zona de tapes\n- Mostra de cuina valenciana a les 12.00 h.\n- Saül Vanaclocha a les 13.00 h a la zona de tapes.\n- "Mulïer" de Maduixa Teatre a les 20.00h a la plaça Major.\n- "Babalu Swing Band" a les 23:00 h a la plaça Major.\nDiumenge 10 de juny:\n- Concert familiar de Ramonets a les 12.30 a la zona de tapes\n- "Batufrogs" ASMUMO Diumenge a les 15:30 h a la zona de tapes.\nCartell d'actuacions del Menja't Sollana 2018


Llibres | Classes de valencià\nOctubre 22, 2016 — salrire\n“La Plaça del Llibre és la major mostra de literatura en valencià a la ciutat de València. Un punt d’encontre per a editorials que editen en català, llibreries, autors, il·lustradors i bibliotecaris.\nL’encontre compta amb la col·laboració de les biblioteques públiques i les universitats valencianes, que tenen en la plaça un important punt de trobada.”\nArxivat a Cultura, Llibres. Leave a Comment »\nMarç 29, 2011 — salrire\n> Ja us he parlat de Tobies Grimaltos i de la xerrada que tindrem amb ell a les 11 h. aquest dissabte 2 d’abril a l’Octubre Centre de Cultura. És professor de filosofia de la Universitat de València (Castelló de la Ribera, 1958) i a classe us he parlat de dos dels seus llibres: El solatge del temps (ací teniu l’enllaç a la referència) i Idees i paraules: una filosofia de vida quotidiana (ací teniu un enllaç a un article d’El Punt amb una referència).\nPoder parlar amb l’autor d’un llibre i preguntar-li sobre allò que t’ha corprés del seus escrits no és un fet que ocórrega tots els dies, així que com ja us hem dit, tothom qui vulga pot vindre i aprofitar perquè li signe el llibre.\nUs deixe dues coses, un vídeo on parla sobre el seu darrer llibre i l’enllaç del bloc en el qual trobareu un parell dels seus escrits: Articles\nLa xerrada tindrà lloc al terrat de l’Octubre a les 11 h. del dissabte 2 d’abril, veniu i aprofiteu també per fer-hi una visiteta a l’edifici. Aquest és l’enllaç de l’Octubre al Google Maps i l’adreça és C. \_ San Ferran, 12 .\nArxivat a Cultura, Llibres, València. Leave a Comment »\nDesembre 23, 2008 — salrire\nTothom sabrà que Google i diferents biblioteques i entitats d’arreu del món iniciaren fa pocs anys un projecte de digitalització de biblioteques. Aquest projecte és molt semblant al que enguany s’ha engegat a Europa (Europeana) del que us parlaré ara en un següent missatge.\nPrimer el projecte d’ Open Library . Aquest projecte recull volums de diferents biblioteques, sobretot del món anglosaxó, i en alguns casos han digitalitzat tot el volum perquè l’usuari puga llegir-lo en línia o decarregar-se’l en pdf. Com podeu suposar açò té certs problemes, sobretot a Espanya, pel que fa a la llei de propietat intel·lectual, així que de moment el que trobareu digitalitzat a l’Open Library són volums del XIX i principis del XX en qualsevol llengua. Si a la caixa de cerca introduïu el lloc de publicació (Barcelona, per exemple) i seleccioneu l’opció perquè només aparesquen els volums digitalitzats, tindreu aquest resultat. Llibres en castellà, català, anglés,… que podeu llegir en línia amb una curiosa forma gràfica que fa que pugues passar les pàgines una a una com si fora un llibre.\nArxivat a Educació, Llibres, Recursos, Webs. Leave a Comment »


Càtedra Desigualtats Socials | Càtedra de Desigualtats Socials\nLa Càtedra Obra Social “la Caixa” d’Estudis sobre Desigualtats Socials pretén ser un fòrum d’anàlisi i debat sobre les desigualtats socials existents en la nostra societat. Es planteja com un òrgan estructural de la Universitat, que en dinamitzarà activitats acadèmiques, i de transferència del coneixement cap a la nostra societat, de manera que oferirà a entitats externes la possibilitat de portar a terme activitats que donin resposta als seus objectius de responsabilitat social.\nPresentació de l’informe OXFAM Intermón. Desigualdad 1- Igualdad de Oportunidades 0\nEl passat dijous 4 d'abril va tenir lloc a l'auditori del Centre de Cultures i Cooperació Transfronterera del Campus de Cappont de la Universitat de Lleida la presentació de l'informe OXFAM Intermón. Desigualdad 1- Igualdad de Oportunidades 0 a càrrec del Sr. Àlex...\nPodeu veure tots els vídeos de les III Jornades sobre Desigualtats Socials. Treball, Pobresa i Exclusió Social, celebrades el 26, 27 i 28 de novembre de 2018 a la sala d’actes de la Facultat de Dret, Economia i Turisme de la Universitat de Lleida. 26 de novembre...\nBenestar públic o benefici privat\nEn l'últim informe d'OXFAM es subratlla que els serveis públics, com la sanitat i l'educació, són indispensables per reduir la bretxa entre rics i pobres, i entre homes i dones. En les últimes dècades la pobresa extrema -persones que viuen amb 1,90 dòlars al dia- s'ha...


El Pont del Salt de Sant Joan les Fonts reobrirà per Setmana Santa amb un o dos carrils depenent de la reinstal·lació dels serveis elèctrics - Garrotxa Digital\nSant Joan les Fonts - Publicat a les 13:43h\nComentaris tancats a El Pont del Salt de Sant Joan les Fonts reobrirà per Setmana Santa amb un o dos carrils depenent de la reinstal·lació dels serveis elèctrics\nLes obres al pont del Salt, entrada de Sant Joan les Fonts, marxen a bon ritme. L’empresa ja ha instal·lat la nova plataforma, més ampla, i ja l’està formigonant. La previsió era reobrir el pont al pas de vehicles coincidint amb la Setmana Santa, un objectiu que s’assolirà, ja sigui obrint un o els dos carrils.\nL’empresa encarregada de l’obra al pont del Salt de Sant Joan les Fonts ja ha instal·lat la nova plataforma i la té en bona part formigonada. La nova plataforma fa 11 metres d’ample, tres metres i mig més que l’anterior. Això permetrà deixar espai per a dos carrils i habilitar-hi un pas per a peatons. Els treballs marxen a bon ritme i l’Ajuntament manté el compromís d’obrir el pont per Setmana Santa. L’únic contratemps podria trobar-se en la reinstal·lació dels serveis elèctrics, que depenen de FECSA Endesa i podria retardar-se. En aquest cas, s’obriria al trànsit un sol carril.\nPel que fa als canvis de parades i recorregut del transport públic motivats per les obres al pont, s’han efectuat sense massa incidències. Almenys així ho asseguren des de l’Ajuntament de Sant Joan les Fonts, on les queixes que han arribat han estat mínimes. El consistori està fent esforços per informar els veïns a través de totes les possibilitats que donen les noves tecnologies, també una aplicació mòbil gratuïta que ha posat a disposició, compatible amb IOS i Android. Amb la marxa dels treballs, l’Ajuntament de Sant Joan les Fonts està en condicions de garantir la reobertura del pas de vehicles per Setmana, un objectiu que acomplirà, ja sigui obrint totalment o parcialment la plataforma.\nCan Trincheria acull una mostra dels guanyadors de la beca Olot Fotografia\nEls treballs dels dos guanyadors de la 5a beca d’Olot Fotografia es poden veure a Can Trincheria, fins el 4 de setembre. De moment, es tracta només d’una mostra, ja que la biennal va ser l’any passat i el resultat final dels projectes es presentaran el…


Santa Coloma rep fons europeus per a l’elaboració de l’Agenda Urbana - Diari de Santa Coloma\nInici Destacats Santa Coloma rep fons europeus per a l’elaboració de l’Agenda Urbana\nEl Ministeri de Transports, Mobilitat i Agenda Urbana (MITMA) ha atorgat una subvenció de 250.000 € a l’Ajuntament de Santa Coloma de Gramenet per l’elaboració del projecte pilot de pla d’acció local de l’Agenda Urbana. Santa Coloma esdevé un cop més model del municipalisme català en ser una de les 9 localitats catalanes seleccionades per rebre l’ajut dels fons europeus de recuperació, Next Generation.El Ministeri de Transports, Mobilitat i Agenda Urbana (MITMA) ha atorgat una subvenció de 250.000 € a l’Ajuntament de Santa Coloma de Gramenet per l’elaboració del projecte pilot de pla d’acció local de l’Agenda Urbana. Santa Coloma esdevé un cop més model del municipalisme català en ser una de les 9 localitats catalanes seleccionades per rebre l’ajut dels fons europeus de recuperació, Next Generation.El Ministeri de Transports, Mobilitat i Agenda Urbana (MITMA) ha atorgat una subvenció de 250.000 € a l’Ajuntament de Santa Coloma de Gramenet per l’elaboració del projecte pilot de pla d’acció local de l’Agenda Urbana. Santa Coloma esdevé un cop més model del municipalisme català en ser una de les 9 localitats catalanes seleccionades per rebre l’ajut dels fons europeus de recuperació, Next Generation.\nArticle anterior25NStreetArtAcció, una iniciativa feta pels joves colomencs


NOTICIARIO FALLERO: Xufa Rock organitza una degustació d'orxata\nEl proper dissabte 21 de novembre tindrà lloc a Alboraya la 5º edició del Festival Xufa Rock patrocinat per la Denominació d'Origen Xufa de València.\nFrancesc Espinosa, president de la Denominació d'Origen ha comentat que "aquest festival compta el nostre suport des dels seus inicis, ja que iniciatives com aquesta contribueixen a promocionar l'orxata i la xufa de València i apropar-les als joves. A més, valorem i agraïm enormement l'esforç dels organitzadors i la seva obstinació a dignificar i promocionar aquests productes a través de la música i la cultura."\nMúsica i cultura és el que no faltarà en un festival dissenyat per arribar a totes les generacions. Com ja és tradició, l'espectacle començarà amb el "Xufa Kids", amb música i activitats adreçades als més petits. L'actuació musical anirà a càrrec del conegut músic Dani Miquel, amb el qual els més petits podran cantar cançons tradicionals de la cultura popular valenciana.\nA continuació els espectadors gaudiran de l'espectacle "Sis veus per al poeta", homenatge musical de sis dones al poeta Vicent Andrés Estellés, que es podrà acompanyar d'orxata de xufa de València, ja que el Consell Regulador ha previst una degustació d'orxata per a tots els assistents.\nLa festa continuarà a les 18:30 amb els Balls del Grup de Danses de la Societat Musical d'Alboraya. Després de l'actuació, a les 20:30 hores, començaran els concerts. El primer a pujar a l'escenari serà el rock intens i contundent de Trineu Tanoka. El seguirà un duo de luxe, Mireia Vives i Borja Penalba i a continuació pujarà a l'escenari la banda de rock Mai mai. El colofó el posarà el grup valencià VadeBo amb el seu estil combatiu i enèrgic inconfusible. Per a finalitzar, a la 1:00 hores, un correfoc recorrerà els carrers del municipi.\nL'organització, com ja és tradició, ha previst oferir combinats a base d'orxata de xufa de València amb cafè licor o amb cassalla, que asseguren tenen una enorme acceptació, així com cervesa de xufa.


Besalú i Roses s'uneixen per impulsar el comerç de proximitat als nuclis antics - El Gerió Digital\nTambé en participen Barcelona, Cambrils, el Vendrell, Lleida, Solsona i Tarragona\nDimecres, 15 de juny de 2011 19:27h\nImatge d'un comerç situat al nucli antic de Besalú © AG\nACN, Redacció / Alt Empordà, Garrotxa / Besalú/Roses\nA més, es van impulsar una sèrie de subxarxes que agrupen municipis amb característiques comunes, com per exemple nuclis antics i barris amb riu. La primera subxarxa que es va crear va ser la de nuclis antics i la campanya que avui s'inicia és la primera iniciativa impulsada pels municipis que en formen part, amb el lideratge de l'Ajuntament del Vendrell.\nAtès que la dinamització del comerç de proximitat és una de les prioritats de tots els nuclis antics, la subxarxa va decidir que la seva primera acció comuna seria posar en marxa una campanya en aquest sentit. La voluntat última és ajudar a què els nuclis antics recuperin la centralitat comercial que sempre han tingut i tornin a ser un referent de la vida social dels seus municipis.\nLa campanya consisteix en el sorteig de bosses de la compra amb rodes, amb el lema 'Barris antics, molt per descobrir, molt per oferir', amb la col·laboració de les associacions de comerciants de cadascun dels municipis participants. Els compradors rebran números per participar en el sorteig de la bossa segons el sistema triat per cada municipi, bé siguin 'rasca-rasca' o lliurament de butlletes. Els ciutadans rebran participacions pel sorteig per cada compra que realitzin entre avui, 15 de juny, i fins el dia 15 de juliol.\nEn total es repartiran 1.565 bosses als vuit municipis participants: Barcelona (al barri de la Barceloneta), Besalú, Cambrils, el Vendrell, Lleida, Roses, Solsona i Tarragona. A la campanya hi participaran 694 establiments de tot Catalunya.


Un dia ple de música pels carrers amb “Terrassa Vibra”\nTerrassa Vibra ha estat present aquesta setmana a l'Hospital de Terrassa | CST\nPer primera vegada, el projecte també s'ha pogut escoltar a l'Hospital de Terrassa\nPer commemorar el dia de la música, el dimarts 21 de juny, el Terrassa Vibra, el projecte que vol apropar la música al carrer i a la ciutadania, intensificarà la seva activitat perquè la música no pari de sonar. Així, ha preparat diferents concerts en viu a tres punts estratègics de la ciutat: Torre del Palau, Plaça del Progrés i Carrer del Peix.\n11:30h – Torre del palau\n11:30h – Plaça del Progrés\n11:30h – Carrer del Peix\n13h – Carrer del Peix\n13h – Estació del Nord\n17:30h – Carrer del Peix\n19h – Plaça del Progrés\n19h – Carrer del Peix\nTerrassa Vibra és una iniciativa que vol potenciar la presència de música en viu als carrers de la ciutat. Es tracta d’una aposta dels Serveis de Cultura i gestionada per la Casa de la Música de Terrassa, per promoure i visibilitzar la música emergent i de proximitat fent visible el potencial creatiu dels músics locals. És un projecte obert tot l’any que s’adreça a tota classe d’estils i de músics: clàssica, moderna, a professionals, amateurs, o vinculats a centres de formació musical (intèrprets en formació, corals, grups instrumentals i combos, etc.).\nL’Hospital de Terrassa també “Vibra”\nPerò la música en directe no només es pot escoltar pels carrers de Terrassa. Aquesta mateixa setmana, per exemple, el programa ha estat a l’Hospital de Terrassa, de la mà de la Coral Renaixença de l’Àmbit de Salut Mental del CST, dirigida per Adriana Aranda i amb la pianista Marta Huertas al capdavant. La Coral Renaixença va néixer el 2013 i està integrada per pacients amb trastorn mental sever, treballadors i persones de la comunitat amants de la música.\nAquesta ha estat la primera vegada que la Coral ha ofert un concert al hall de l’equipament, i s’emmarca dins el projecte “Terrassa Vibra als Hospitals”, iniciativa impulsada pel Servei de Cultura de l’Ajuntament de Terrassa que té per objectiu omplir els espais sanitaris de la ciutat de música, amb la finalitat d’aportar benestar tant als/les pacients, com a les seves famílies i també al personal sanitari. Aquest és un projecte obert a tothom, tant a músics professionals com amateurs i engloba tots els estils.\nSi vols participar-hi interpretant la teva música o bé obtenir més informació visita el web clicant aquí.\nHospital de Terrassa música Terrassa Terrassa Vibra


PymeLegal, autor en PymeLegal - Pàgina 2 de 20\nMemòria Anual AEPD 2020\nmaig 27, 2021 abril 12, 2021 per PymeLegal\nL’any de la pandèmia ho ha marcat tot, i la protecció de dades tampoc s’ha escapat del virus. A la seva memòria anual, la Agencia Espanyola de Protecció de Dades, posa de relleu la importancia de la privacitat durant aquest any atípic. Quines implicacions ha tingut el Coronavirus en la protecció de dades durant el … Read more\nCategories RGPD Etiquetes sancions\nmaig 6, 2021 març 26, 2021 per PymeLegal\nEl Reglament e-Privacy (oficialment el Reglament del Parlament Europeu i del Consell sobre el respecte de la vida privada i la protecció de les dades personals en el sector de les comunicacions electròniques) serà la normativa europea que substituirà a la Directiva (UE) 2002/58 de Privacitat i Comunicacions Electròniques vigent a Europa, i que a … Read more\nCategories LSSICE, NORMATIVES, RGPD Etiquetes e-privacy\nmaig 6, 2021 març 24, 2021 per PymeLegal\nPymeLegal ha signat un acord de col·laboració amb Signaturit, empresa tecnològica líder en serveis de confiança de signatura electrònica. Amb aquesta aliança volem oferir als nostres clients una solució digital capaç d’accelerar i optimitzar els processos interns i externs de signatura de documents i contractes. Signaturit és una companyia legaltech acreditada com a prestador qualificat … Read more\nCategories ALTRES SERVEIS – ACORDS Etiquetes firma electrònica, signaturit\nPassaport COVID – Projecte ‘Obrir Girona’\nmaig 6, 2021 març 11, 2021 per PymeLegal\nHa passat quasi un any des que es decretés l’estat d’alarma a Espanya. La situació de pandèmia ha alterat la nostra vida a nivells que no esperàvem, i amb les primeres vacunes que es van injectar al desembre vam començar a veure la llum al final del túnel. Ja són moltes les veus a Europa … Read more\nCategories RGPD Etiquetes COVID, covid19\nCiberseguretat i Protecció de Dades: Atacs Ransomware\nmaig 6, 2021 febrer 24, 2021 per PymeLegal\nCom indicàvem en el nostre últim post són moltes les ciberamenaces i fraus que estan afectant a pimes i autònoms posant en risc el nostre negoci, les dades personals que gestionem, la reputació de l’empresa i la confiança dels nostres clients. Un dels atacs més freqüents és l’anomenat ‘ransomware’, que afecta des de grans corporacions … Read more\nCiberseguretat i protecció de dades: el gran repte de 2021\nmaig 6, 2021 febrer 10, 2021 per PymeLegal\nLa pandèmia i el teletreball han deixat al descobert com de vulnerables són les empreses i usuaris davant la ciberdelinqüència. Cada dia ens arriben notícies sobre nous fraus que pretenen apropiar-se de dades personals i informació confidencial. La dependència dels sistemes informàtics, el teletreball, l’apogeu de les eines per a videoconferències i l’increment dels ecommerce, … Read more\nCategories CIBERSEGURETAT Etiquetes ciberatacs, ciberseguretat, malware\nLa vacuna contra la COVID-19 i la protecció de dades\nmaig 6, 2021 gener 29, 2021 per PymeLegal\nAl desembre de 2019 coneixíem el primer cas de COVID-19 a Wuhan. Al poc temps, els laboratoris de tot el món van iniciar una carrera per investigar i desenvolupar una vacuna contra aquest virus i, a finals de l’any passat, alguns països ja van començar a vacunar. Aquí a Espanya, la primera vacuna es va … Read more\nCategories RGPD Etiquetes coronavirus, covid19, vacunació\nBREXIT i Protecció de Dades\nmaig 6, 2021 gener 13, 2021 per PymeLegal\nA partir de l’1 de gener, el Regne Unit ja no està obligat a complir amb la legislació de la UE i ja no té accés al mercat interior ni a la Unió Duanera. La lliure circulació de persones ha deixat de ser aplicable entre la UE i el Regne Unit. Acord comercial entre UE … Read more\nCategories RGPD Etiquetes BREXIT\nSancions i protecció de dades\nmaig 6, 2021 desembre 17, 2020 per PymeLegal\nDe la mateixa manera que les empreses i autònoms compleixen la Llei Tributària o la Legislació Laboral, és imprescindible que tots aquells que tractin dades personals compleixin amb el Reglament Europeu de Protecció de Dades (RGPD) i normativa que el desenvolupi en cada estat membre de la UE (a Espanya, la Llei Orgànica de Protecció … Read more\nWhatsapp i protecció de dades\nmaig 6, 2021 desembre 3, 2020 per PymeLegal\nQue WhatsApp™ és, avui en dia, una de les principals vies de comunicació entre els usuaris és indubtable. Amb els seus 2.000 milions d’usuaris al voltant del món (xifra anunciada per Facebook™ el passat 12 de febrer), s’ha convertit en una de les eines imprescindibles com a mitjà de comunicació entre amics, familiars i companys … Read more\nCategories RGPD Etiquetes whatsapp\n← Anterior Pàgina1 Pàgina2 Pàgina3 … Pàgina20 Següent →


Wikiloc - ruta Pic de la Gallina, Pic de la Tartera i Pics de Mont-Roig 06-10-2018 - Tabescán, Catalunya (España)- GPS track\nPic de la Gallina, Pic de la Tartera i Pics de Mont-Roig 06-10-2018\n610 31 262\nMireia P Tots els drets reservats\nUna magnífica sortida per assolir un dels 100 cims, el Mont-Roig. A tots els pics ens ofereixen unes espectaculars vistes a un mar de cims pirineincs i diversos estanys a cada banda.\nPartim des de la Pleta Palomera, la pista fins aquest punt es pot transitar amb un cotxe alt perfectament.\nEl camí fins al refugi Mont-Roig està força ben senyalitzat tot atravessant boscos i caminant al costat del riu que ens ofereix alguns saltants d'aigua alegres.\nUn cop al refugi, deixem coses per alleugerar pes a les nostres motxiles i encaminem cap al Pic de la Gallina, després al Pic de la Tartera i tot seguit cap als Pics de Mont-Roigs, aquí entre els dos cims s'haurà de desgrimpar i grimpar (jo valoro grau II). Després carenarem fins a un coll on iniciarem la forta baixada herbada cap al refugi.\nLa tornada des del refugi segueix el mateix camí que la pujada, no grabada en aquet track.\nDes de l'aparcament iniciem camí\nVista al Mont Roig\nUn bon lloc per banyar ;)\nEstany Mitja Gallina\nPic de la Gallina. Fantàstiques vistes.\nHola, ha trobat interessant aquesta ruta Pic de la Gallina, Pic de la Tartera i Pics de Mont-Roig 06-10-2018 https://ca.wikiloc.com/rutes-senderisme/pic-de-la-gallina-pic-de-la-tartera-i-pics-de-mont-roig-06-10-2018-29360272 Salutacions, Wikiloc - Rutes del Món\nLa vaig fer juntament amb Mireia P\nDemana a Mireia P que t'afegeixi com a company a aquesta ruta\nSegueix a Mireia P i descobreix noves rutes!


& apos; homes bojos & apos; star christina hendricks resol divorci amb el marit -->\n'Mad Men' Estrella Christina Hendricks ja ha resolt el divorci amb el marit Geoffrey Arend i, a partir de nous documents legals, sembla que la parella fa temps que la negocia.\nSegons nous documents legals, obtinguts per The Blast, Hendricks i Arend ja han resolt el divorci i van presentar l’acord al jutjat el 16 de desembre.\nCas resolt just dies després de presentar-se per divorci\nAixò passava pocs dies després que l’actriu es presentés per divorciar-se, que sembla que la parella ha desconvocat un acord financer abans de presentar-se per divorciar-se. Hendricks diu que la parella es va separar el 19 d'abril de 2019, donant-li molt temps per passar per sobre de la seva situació financera i evitar desavinences.\nCo-parent entre els gossos de la parella\nL’exparella es va casar el 2009 i no van compartir fills junts. Així, en aquest cas, els únics detalls de custòdia a decidir són els de les seves mascotes.\nChristina va dirigir-se a la co-criança dels seus gossos en la seva declaració anunciant que la parella s'havia dividit després de deu anys de matrimoni.\n‘Fa dotze anys que ens enamorem i ens convertim en socis. Ens vam unir a les nostres dues famílies increïbles, vam tenir moltes rialles, vam fer meravellosos amics i vam ser beneïts amb oportunitats increïbles ”, va dir Hedricks.\nAcord prenupcial en vigor?\nElla va continuar: 'Avui fem el següent pas junts, però per camins separats. Sempre estarem agraïts per l’amor que hem compartit i sempre treballarem junts per criar els nostres dos bells gossos. Tindrem temps per redescobrir-nos en aquesta transició i li agraïm la vostra paciència i suport per proporcionar-nos l’espai per fer-ho ”.\nCom en molts altres casos de celebritat, la majoria de parelles tenen un acord prenupcial per mantenir els seus diners separats. Però, durant un matrimoni es guanya “propietat comunitària” i es necessita dividir entre la parella.\nDividir els diners de la parella ...\nEn alguns casos, inclourà la llar que comparteixen, o les pel·lícules o els programes de televisió que van fer quan es van casar.\nChristina va protagonitzar Joan Holloway a la sèrie de televisió 'Mad Men' de 2007-2015. També va interpretar al personatge Gabby Gabby a 'Toy Story 4'. Arend és famós pel seu paper a 'Super Tropopers'.\nSegons els informes, la parella es va trobar a través d'un dels coproprotagonistes 'Hombres' de Hendricks, Vincent Kartheiser.\nNo està clar si hi hagués cap canvi de diners en la liquidació.\nEstrelles JLo es crida a si mateixa 'Superwoman' mentre es mostra bíceps massificats


Marsol no descarta avançar l’obertura de Meritxell a la nit | BonDia Diari digital d'Andorra.\nMarsol no descarta avançar l’obertura de Meritxell a la nit\nDv., 04/11/2016 - 03:05\nEls comerciants contraris al tancament del trànsit a la part baixa de l’avinguda Meritxell es van reunir recentment amb el Comú d’Andorra la Vella per valorar el funcionament de la pacificació d’aquest tram, tal com havien acordat en el moment d’adoptar la mesura. En la trobada es va posar de manifest que aquests establiments segueixen sense veure la necessitat de convertir aquesta zona en espai per a vianants. Una de les propostes que es van plantejar és avançar l’obertura de l’eix a la nit i permetre la circulació de vehicles a partir de les deu i no a la mitjanit. La cònsol major, Conxita Marsol, va explicar que aquesta és una qüestió que sobretot afecta les farmàcies i es va comprometre a estudiar-ho en el moment en què es faci el projecte d’embelliment definitiu.\nAra per ara, però, es mantindrà el tancament tal com es fa en aquests moments, “mirant de fer-lo més fàcil”, va dir Marsol, que va fer una valoració positiva del tall. El Comú considera que ha funcionat bé, que no hi ha hagut problemes tot i que la senyalització és provisional i que en circulació no s’ha registrat un augment de les congestions. “Els ciutadans i els turistes estan contents i el 85% dels comerciants també”, va declarar la cònsol major.\nPels botiguers que des d’un principi es van mostrar contraris al tall, en la reunió celebrada amb el Comú es va constatar que la mesura “no aporta gaire”. El propietari de la Gran Farmàcia, Jaume Martí, considera que el tancament perjudica especialment aquest sector, sobretot quan la farmàcia està de guàrdia. La gent no sap per on arribar i per això considera que obrir l’avinguda a les deu de la nit seria positiu. En el seu cas, aquests darrers mesos han estat més dolents que l’any passat. Martí va explicar que, tot i que es desconeix si això és per efecte del tancament o no, el cert és que les farmàcies són una activitat “particular” i “molt sensible”.\nAltres negocis presents a la reunió també van explicar que en la trobada es va demanar que en comptes de fer una inversió en embelliment la prioritat és millorar la neteja. Alexandra Aleix considera que és una “bestiesa” anar “muntant i desmuntant cada cinc anys”. Per la comerciant el que cal és que l’avinguda estigui més neta, que hi hagi més papereres i cendrers i que estigui més ben il·luminada. El mateix posicionament es manté des d’Àlex Boutiques, que lamenta que “els testos estan plens de plantes mortes, al paviment hi ha xiclets i pixades de gos i als fanals, coses enganxades”. Tant des d’aquest establiment com Alexandra Aleix asseguren que el tall els ha perjudicat, que es ven més a la part alta que a la baixa i que Riberaygua, quan es tanca, se’n ressent.\nMarsol va destacar que s’està incidint en la neteja i que el problema és pel deteriorament del mobiliari i el paviment per les miccions dels gossos. Amb tot va assegurar que de cara al Nadal es farà un “rentat de cara”. També per aquestes festes es millorarà la senyalització. El projecte definitiu s’encarregarà l’any que ve i l’objectiu és començar les obres al maig i juny, aprofitant la baixa afluència de visitants.


Badalona inicia un dispositiu per atendre persones sense llar a causa del fred\nPublicat 30/12/2019 17:56:11CET\nARRELS - Archivo\nL'Ajuntament de Badalona (Barcelona) engega aquest dijous un servei dirigit a persones sense llar amb l'objectiu d'oferir-los un espai per passar la nit, accés a servei de dutxa i higiene personal i un menjador social per a dinars i sopars.\nEl servei, amb el nom d''Operació Hivern', es perllongarà fins a finals del mes de març i es fa amb la col·laboració de les entitats de la Taula Sense Llar de Badalona, ha informat aquest dilluns el consistori en un comunicat.\nEl dispositiu, organitzat durant els mesos més freds de l'any, es dirigeix a persones sense llar, compta amb espai per 25 llits, sala d'estar i dutxes, així com acompanyament de voluntariat de diverses entitats de la ciutat que complementen els serveis de l'ajuntament.\nLa primera tinent d'alcalde, Aïda Llauradó, ha assegurat que la 'Operació Hivern' és un "projecte ambiciós que permetrà a moltes persones recuperar-se del desgast físic i mental de dormir al carrer".\nLa regidora ha subratllat que la millora de l'atenció a les persones sense llar "és una de les prioritats" del govern municipal, i ha remarcat que la col·laboració amb les entitats socials amb experiència multiplica les possibilitats de millorar la qualitat de vida d'aquestes persones.


Les dones del PSUC :: Els ulls de la Pàmies\nInici > Les dones del PSUC\nAutora: Soledad Bengoechea\nEditorial: Els Arbres de Farenheit\nEl paper subaltern que les dones han exercit tradicionalment en la societat s'ha mantingut també en els àmbits més progressistes i revolucionaris, i ha estat sovint oblidat o minimitzat per la historiografia. La lluita de les dones del PSUC no constitueix cap excepció i s'ha vist sistemàticament silenciada o eclipsada per la dels seus companys masculins de militància.\nAquest llibre ens apropa a un coneixement sistematitzat del paper d'aquestes dones en els canvis polítics que van produir-se des de la Segona República fins a la transició democràtica i els nostres dies, un paper que esdevingué actiu i fonamental, com queda palès en els testimonis i en els perfils biogràfics de les 91 militants que recullen aquestes pàgines, i que s'han extret de la bibliografia publicada, però també de les entrevistes dipositades en diferents arxius. Al reunir una informació fins ara tant dispersa contribueix, per la seva banda, a una major visibilització del protagonisme d'aquestes militants i a un major coneixement de la seva base sociològica i de la seva pràctica política.\nDe vegades, el compromís d'aquestes dones, que pertanyien a extraccions socials molt diverses, va topar amb nombroses dificultats, que no sempre procedien de l'ordre polític contra el qual lluitaven; moltes vegades eren els seus propis companys, o els homes de les seves famílies, els primers obstacles que les militants comunistes trobaven en la seva lluita.\nEl llibre es pot descarregar de forma gratuïta accedint a la pàgina web de l'editorial Els Arbres de Farenheit.


Un estudi de la UB mostra que el colesterol té un paper clau en la migració cel·lular « Bloc del Clínic\nEn l’estudi multicènctric també hi han participat Daniel Grinberg i Lluïsa Vilageliu, del Departament de Genètica de la Facultat de Biologia, i Joan Blasi, del Departament de Patologia i Terapèutica Experimental de la Facultat de Medicina, amb la col·laboració d’investigadors de l’Institut Garvan de Recerca Mèdica (Austràlia), la Universitat de Sydney (Austràlia), la Universitat Tecnològica de Queensland (Brisbane, Austràlia) i la Universitat d’Hamburg (Alemanya).\nEl treball s’ha fet a partir d’experiments amb cultius cel·lulars de pacients de la malaltia de Niemann-Pick. Aquestes persones tenen una anomalia genètica que provoca l’acumulació del colesterol dins de la cèl·lula, fet que causa diferents trastorns motors i neurològics. Explica Carles Enrich: «Generalment, s’entén que el colesterol, un dels principals lípids del nostre cos, és a la sang; però poca gent es qüestiona què fa aquest colesterol dins la cèl·lula”. “Dins la cèlula el colesterol hi té diferents funcions -continúa Enrich- i, a més de ser bàsic per fabricar les membranes, també modula el transport vesicular. Ara hem vist que aquest colesterol és clau per regular altres mecanismes, com ara el moviment i la propagació cel·lular i, per tant, és bàsic per a la metàstasi».\nLa majoria de les cèl·lules del nostre cos s’adhereixen a les cèl·lules veïnes a través de les integrines, unes molècules tipus velcro situades a la superfície cel·lular. Els investigadors de la UB han examinat com es mouen les integrines a l’interior de les cèl·lules i han descobert el paper clau del colesterol. Tal com assenyala Enrich, «dins la cèl·lula, el colesterol controla el trànsit de vesícules, que són les responsables de transportar aquestes integrines a la superfície cel·lular; una disminució de la quantitat de colesterol a l’aparell de Golgi altera el trànsit i la localització de les integrines, cosa que repercuteix directament en la migració cel·lular».\nbiologia cel·lular, Carles Enrich, CELLEX, colesterol, Immunologia, inmunología, neurociencias, UB


Fundació Ernest Lluch - Activitats - Diàleg 2: Desigualtat i democràcia a l’Europa que ve\nSebastià Sarasa. Professor titular de Sociologia. Universitat Pompeu Fabra\nLuis Planas. Secretari General del Comitè Econòmic i Social Europeu (CESE)\n+ vídeo introductori específic per al Diàleg del Comissari Europeu d’Ocupació, Assumptes Socials i Inclusió. Sr. László Andor\nSinopsi: Les eleccions europees del passat 25 maig 2014 han exposat part del creixent malestar ciutadà i han agreujat la crisi de credibilitat del projecte d'unificació europeu. L'incert panorama es completa amb tres desafiaments claus (desigualtat, atur i democràcia), estretament relacionats, en un moment de creixent desigualtat interna i entre els socis europeus, i d'auge de l'euroescepticisme i l'extrema dreta. Tot això ens porta a discutir sobre el demos europeu, sobre el sentit de pertinença de la ciutadania dels diferents països, i sobre quines mesures poden impulsar des de la UE per preservar i millorar la cohesió social i la democràcia com a binomi de prosperitat.\nSebastià Sarasa Urdiola. Professor titular de Sociologia. Universitat Pompeu Fabra\nProfessor de Sociologia en la Universitat Pompeu Fabra de Barcelona, Anteriorment havia estat professor de sociologia a la Universitat de Barcelona i a la Escola Universitària de Treball Social de l’ICESB. Va estar col•laborant a la Secretaria Tècnica de l’Àrea de Serveis Social de l’Ajuntament de Barcelona entre els anys 1985 i 1987. Ha estat President de l’Associació Catalana de Sociologia entre els anys 1995 i 1999, i vicepresident de la Federació Espanyola de Sociologia entre els anys 1998 i 2001.Bona part de la seva recerca està focalitzada en analitzar els efectes de les polítiques socials en l’estructura de desigualtats, temes sobre el quals ha publicat nombrosos treballs. Entre les seves investigacions més recents cal destacar: Crisi econòmica i pobresa infantil en alguns països de la Unió Europea i Efectes de l'escola bressol en el desenvolupament dels adolescents (IV Informe sobre la situació de la infància, l'adolescència i la família a Catalunya, maig de 2012).\nLuis Planas Puchades. Secretari General del Comitè Econòmic i Social Europeu (CESE)\nValència, 1952. Llicenciat en Dret, exerceix com a advocat abans d'ingressar per oposició a la Inspecció de Treball i de la Seguretat Social. El 1982 entra a la Comissió Europea en un programa de preparació previ a l'adhesió. Després d'obtenir un escó al Congrés dels Diputats, va ser portaveu d'Afers Europeus i ponent de la ratificació del Tractat d'adhesió d'Espanya a la Unió Europea. Entre 1986 i 1993, va ser diputat al Parlament Europeu, on va participar en les comissions d'Afers Exteriors i de Seguretat, i d'Assumptes Institucionals. Després d'alguns anys treballant a la Junta d'Andalusia i com a membre del Comitè de les Regions de la UE, torna a Brussel•les per dirigir els gabinets del vicepresident primer de la Comissió Europea, Manuel Marín, i després del comissari Pedro Solbes. El 2004 el nomenen ambaixador d'Espanya al Marroc i, el 2010, ambaixador representant permanent d'Espanya davant la Unió Europea. El 2012 és nomenat conseller d'Agricultura, Pesca i Medi Ambient de la Junta d'Andalusia i el 20 de gener de 2014, és designat secretari general del CESE.\n13 d’octubre de 2014 a les 19:00 – Auditori CaixaForum BCN\nD3. Els límits de la desigualtat en democràcia: justícia social i exclusió\nAntón Costas.Catedràtic d’Economia de la Universitat de Barcelona. President del Cercle d’Economia\nFrancisco Lorenzo. Coordinador de l’Equip d’Estudis de Cáritas\n20 d’octubre de 2014 a les 19:00 – Auditori CaixaForum BCN\nD4. Participació i incidència de la ciutadania i els moviments socials en la presa de decisions polítiques\nJoan Subirats. Catedràtic de Ciència Política de la Universitat Autònoma de Barcelona – IGOP\nIgnacio Sánchez - Cuenca. Director d’Investigació del Centro de Estudios Avanzados en Ciencias Sociales del Instituto Juan March\n27 d’octubre de 2014 a les 19:00 – Auditori CaixaForum BCN\nD5. Reforma econòmica i cohesió social\nGermà Bel. Catedràtic d’Economia de la Universitat de Barcelona – ICREA\nXavier Vives. Catedràtic- Director acadèmic del Public-Private Sector Research Center del IESE Business School\n13 de novembre de 2014 a les 19:00 – Auditori CaixaForum BCN\nD6. El paper de la justícia com a actor garant de la cohesió social i la democràcia\nEncarna Roca Trias. Magistrada del Tribunal Constitucional. Catedràtica de Dret Civil\nGarbiñe Biurrun Mancisidor. Presidenta de la Sala de lo Social del Tribunal Superior de Justicia del País Vasco. Professora Associada de Dret del Treball UPV/EHU